S-600/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. janúar sl., á hendur B-kk-þgf H-kk-þgf S-kk-þgf, kt. [...], [...], [...], fyrir umferðarlagabrot með því að hafa, föstudaginn 2. ágúst 2019, ekið bifreiðinni [...] sviptur ökurétti og undir áhrifum áfengis (í blóði mældist vínandamagn 0,81‰) austur Fjallkonuveg í Reykjavík, að Jöklafold, þar sem lögregla stöðvaði aksturinn.

Telst brot þetta varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 14. janúar 2020, gekkst hann undir greiðslu sektar með lögreglustjórasátt 22. janúar 2014 fyrir akstur undir áhrifum áfengis. Þá var hann dæmdur til greiðslu sektar með dómi 15. júní 2016 fyrir akstur undir áhrifum áfengis. Loks gekkst hann undir greiðslu sektar með lögreglustjórasátt 10. september 2019 fyrir akstur sviptur ökuréttindum.

Brot það sem ákærði er sakfelldur fyrir nú var framið fyrir gerð síðastgreindrar sáttar og verður honum því nú dæmdur hegningarauki í samræmi við 78. gr. almennra hegningarlaga nr. 19/1940. Verður við það miðað við ákvörðun refsingar að ákærði hafi nú í þriðja skipti gerst sekur um akstur undir áhrifum áfengis samanber ítrekunarramma 3.mgr. 71. gr. laga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði sviptur ökurétti ævilangt frá deginum í dag að telja.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 84.320 krónur, að meðtöldum virðisaukaskatti, og 24.598 krónur í annan sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf H-kk-nf S-kk-nf, sæti fangelsi í 30 daga.

Ákærði er sviptur ökurétti ævilangt frá deginum í dag að telja.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 84.320 krónur og 24.598 krónur í annan sakarkostnað.

H-kvk-nf S-kvk-nf B-kvk-nf

Ákærði er fæddur í [...]. Samkvæmt framlögðu sakavottorði, dagsettu 14. janúar 2020, gekkst hann undir greiðslu sektar með lögreglustjórasátt 22. janúar 2014 fyrir akstur undir áhrifum áfengis. Þá var hann dæmdur til greiðslu sektar með dómi 15. júní 2016 fyrir akstur undir áhrifum áfengis. Loks gekkst hann undir greiðslu sektar með lögreglustjórasátt 10. september 2019 fyrir akstur sviptur ökuréttindum.

Brot það sem ákærði er sakfelldur fyrir nú var framið fyrir gerð síðastgreindrar sáttar og verður honum því nú dæmdur hegningarauki í samræmi við 78. gr. almennra hegningarlaga nr. 19/1940. Verður við það miðað við ákvörðun refsingar að ákærði hafi nú í þriðja skipti gerst sekur um akstur undir áhrifum áfengis samanber ítrekunarramma 3.mgr. 71. gr. laga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði sviptur ökurétti ævilangt frá deginum í dag að telja.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 84.320 krónur, að meðtöldum virðisaukaskatti, og 24.598 krónur í annan sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf H-kk-nf S-kk-nf, sæti fangelsi í 30 daga.

Ákærði er sviptur ökurétti ævilangt frá deginum í dag að telja.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 84.320 krónur og 24.598 krónur í annan sakarkostnað.

H-kvk-nf S-kvk-nf B-kvk-nf